Diari Oficial de la Generalitat Valenciana


Sumari del DOGV 9409, del 22-08-2022 (2022/7667)

RESOLUCIÓ de 10 d'agost de 2022, de la Direcció General de Medi Natural i d'Avaluació Ambiental, per la qual s'inclou la caixa trampa per a senglar en la relació dels mètodes de captura homologats en l'àmbit de la Comunitat Valenciana, i es modifica el Llibre de registre de col·locació d'elements de captura de predadors recollit en l'annex IV de la Resolució de 20 de gener de 2016, de la Direcció General de Medi Natural i Avaluació Ambiental.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9409

Data del DOGV
:   22-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7667


Data del document
:   10-08-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació

RESOLUCIÓ de 10 d'agost de 2022, de la Direcció General de Medi Natural i d'Avaluació Ambiental, per la qual s'inclou la caixa trampa per a senglar en la relació dels mètodes de captura homologats en l'àmbit de la Comunitat Valenciana, i es modifica el Llibre de registre de col·locació d'elements de captura de predadors recollit en l'annex IV de la Resolució de 20 de gener de 2016, de la Direcció General de Medi Natural i Avaluació Ambiental. [2022/7667]  
El Decret 188/2014, de 7 de novembre, pel qual es regula la figura de guarda jurat de caça en la Comunitat Valenciana i l'habilitació per al control de predadors, en concret, en la seua disposició addicional primera, faculta la persona titular de la direcció general amb competències en matèria de caça per a modificar, mitjançant resolució, el contingut dels seus annexos IV i V, relatius respectivament a la relació dels mètodes de captura homologats en la Comunitat Valenciana i al llibre de registre de captures.  
D'una banda, la Llei 42/2007, de 13 de desembre, del patrimoni natural i de la biodiversitat, estableix en el seu article 62.3.g que «Els mètodes de captura de predadors que siguen autoritzats per les comunitats autònomes hauran d'haver sigut homologats sobre la base dels criteris de selectivitat i benestar animal fixats pels acords internacionals».  
  
Després del projecte d'investigació i els assajos de camp efectuats per aquesta Direcció General de Medi Natural i d'Avaluació Ambiental dirigits a avaluar l'efectivitat, selectivitat, benestar animal, impacte sobre les espècies no-objectiu i seguretat per als usuaris d'un model estandarditzat de caixa trampa per a senglar, s'ha constatat que aquesta compleix amb els requisits necessaris per a procedir a la seua homologació segons les «Directrius tècniques per a la captura d'espècies cinegètiques predadores» (document aprovat per la Conferència Sectorial de Medi Ambient del Govern d'Espanya en data 13.07.2011), i a la norma ISO 10165-5: Methods for testing restraining trap (International Organization for Standardization); norma tècnica relativa específicament a procediments per a l'avaluació de trampes de retenció o captura en viu.  
  
D'altra banda, a fi de disminuir la complexitat i extensió de l'actual llibre de registre de col·locació d'elements de captura de predadors, el contingut bàsic dels quals es recollia en l'annex V del Decret 188/2014, de 7 de novembre i que posteriorment es va desplegar de manera expressa en la Resolució 20 de gener de 2016, de la Direcció General de Medi Natural i Avaluació Ambiental, per la qual s'aprova el procediment i contingut del registre de persones habilitades per al control de predadors i dels seus elements de captura, i també la transmissió de la informació per part de les persones habilitades (annex IV), es procedeix a la seua substitució pel que s'inclou en aquesta resolució, reestructurant i simplificant el seus apartats i els requisits per a definir la ubicació de les trames instal·lades i els seus canvis de localització efectuats.  
  
Per tot això, després d'oir el Consell Valencià de la Caça, aquesta Direcció General de Medi Natural i d'Avaluació Ambiental, com a centre directiu de la Secretaria Autonòmica d'Emergència Climàtica i Transició Ecològica que exerceix les competències que li atribueix l'article 70 de la Llei 5/1983, de 30 de desembre, de Govern Valencià, en matèria de caça, i en virtut de les facultats recollides per l'Ordre 8/2021, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es desplega el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resol:  
  
  
Primer  
Incloure la caixa trampa per a senglar en la relació dels mètodes de captura homologats per al control de predadors en la Comunitat Valenciana. Per a això, es procedeix a modificar l'annex IV del Decret 188/2014, de 7 de novembre, pel qual es regula la figura de guarda jurat de caça en la Comunitat Valenciana i l'habilitació per al control de predadors, procedint a la seua incorporació a aquest.  
Seguint la mateixa sistemàtica i estructura utilitzada originalment en el Decret 188/2014 per a la descripció dels mètodes de captura homologats, i sobre la base del que es disposa en el seu article 12.4, a continuació es recull per a la caixa trampa de senglar la informació següent: espècie objectiu, descripció del mètode, prescripcions de la correcta instal·lació i revisió de les trampes, i també les condicions de la seua aplicabilitat.  
«Caixa trampa metàl·lica per a senglar  
a) Espècie objectiu: senglar (Sus scrofa)  
b) Descripció de la trampa de retenció  
Caixa trampa metàl·lica fabricada en malla d'acer galvanitzada de 5,5 a 6 mm de gruix, amb reforços verticals per tot el perímetre mitjançant angulars, soldada en una sola peça i esmaltada amb pintura carrossera. De forma rectangular, amb dimensions de 200 × 60 × 80 cm (llarg, ample, alt), amb entramat de reixeta quadrat de 10 ×10 cm en laterals, sòl i sostre, i pes aproximat de 80 Kg.  
Sistema de captura amb doble porta de tancament tipus guillotina de xapa d'acer de 2 mm de grossària sobre marc de 60x80 cm., amb obertura completa de tots dos laterals i mecanisme de tret central. De funcionament senzill, s'introdueix l'encebament o atraient dins de la caixa, la qual cosa atrau i fa que l'animal entre i dispare el mecanisme en trepitjar o recolzar-se sobre un balancí metàl·lic que en la seua part superior porta soldat un passador que sosté les trapes laterals.  
c) Prescripcions de correcta instal·lació i revisió de les trampes  
Les caixes se situaran en aquells punts de major tirada del senglar, amb troballa prèvia de signes de la seua presència freqüent sobre la base de rastres, fotjades i excrements.  
Amb independència que l'àmbit de col·locació de les caixes trampa es localitze o no en zones declarades oficialment amb sobreabundància de senglar per l'Administració, es considera autoritzable el subministrament d'alimentació per a la seua atracció a aquesta, en tot cas, amb la limitació que en cap moment puga existir una quantitat de producte major a 2 kg (per trampa) accessible per a l'espècie, i sense cap altre tipus de restricció relatiu al nombre màxim de caixes amb encebament per unitat de superfície. Així, en cas de ser autoritzat, la caixa podrà encebar-se amb el producte que resulte més efectiu i específic per a la seua atracció, especialment fruita seca (ametles) o dacsa en gra dur i sec. Amb caràcter preferent a l'encebament, també podran utilitzar-se substàncies oloroses atraients no contaminants o nocives per al medi natural, com ara extractes d'aliments o plantes, o derivats d'orina.  
L'activació del parany s'efectuarà preferiblement al capvespre, a causa dels hàbits predominantment nocturns de l'espècie objectiu. L'activació se senyalitzarà corresponentment mitjançant cartelleria informativa en els accessos de la caixa, per a previndre i evitar qualsevol possible accident. Per a maximitzar l'efectivitat de captura de les caixes trampa, es recomana el seu canvi de localització cada 15 dies, interval de temps aplicat en l'estudi efectuat per a l'homologació.  
  
Revisió mínima: una vegada al dia, començant preferiblement a primera hora del matí (en aquest cas, no prologant-se més enllà de migdia), o començarà a mitjan vesprada i acabarà al final d'aquesta, la qual cosa limita el nombre de trampes que un mateix usuari pot mantindre actives. A fi de minimitzar els efectes de les altes temperatures sobre els possibles animals capturats, durant els mesos d'estiu, es recomana triar ubicacions situades a l'ombra i, en defecte d'això, realitzar una segona revisió de les trampes entorn del migdia, en cas que la primera revisió haguera sigut realitzada abans de les 10 h del matí. A més, és recomanable durant el funcionament de les caixes el suport en el control amb parament fotogràfic, con sensors de moviment i sistemes d'avís (d'imatges o vídeos) en temps real a dispositius mòbils, per a minimitzar el temps que l'exemplar puga estar atrapat i procedir el més ràpid possible al seu sacrifici o, en el seu cas, al seu alliberament.  
  
En tot cas, es recomana delimitar un nombre màxim d'unitats que un usuari acreditat pot instal·lar. Per a això, es tindrà en compte la superfície a cobrir una vegada instal·lades, de forma inversament proporcional al temps requerit per a la seua revisió. A títol orientatiu, en l'experiència realitzada per a l'homologació es va emprar una densitat de paranys equivalent a deu unitats per 3.000 ha de superfície.  
d) Condicions d'aplicabilitat  
Les trampes homologades situades en el camp hauran d'estar marcades amb els distintius i precintes oficials (segons el que es disposa en la normativa autonòmica) que permeten identificar l'usuari responsable de la seua instal·lació. A més, hauran de ser retirades del medi natural durant els períodes de l'any en què no estiguen vigents les corresponents autoritzacions administratives.»  
  
Segon  
Modificar l'annex IV (Llibre de registre de col·locació d'elements de captura) de la Resolució 20 de gener de 2016, de la Direcció General de Medi Natural i Avaluació Ambiental, per la qual s'aprova el procediment i contingut del registre de persones habilitades per al control de predadors i dels seus elements de captura, i també la transmissió de la informació per part de les persones habilitades, el contingut de les quals queda com es reflecteix en l'annex I d'aquesta resolució.  
  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Emergència Climàtica i Transició Ecològica, en el termini d'un mes, a partir de l'endemà de la publicació de la present resolució, d'acord amb el que es disposa en la Llei 39/2015, del procediment administratiu comú de les administracions públiques.  
  
València, 10 d'agost de 2022.- El director general de Medi Natural i Avaluació Ambiental: Julio Ramón Gomez Vivó.